મેલબોર્ન,તા. ૩ : ઇંગ્લેન્ડની સામે પાંચ વનડે મેચોની શ્રેણી માટે આજે ક્રિકેટ ઓસ્ટ્રેલિયા દ્વારા વનડે ટીમની જાહેરાત કરી દેવામાં આવી હતી. આ ટીમમાં ગ્લેન મેક્સવેલને સામેલ કરવામાં આવ્યો નથી. ક્રિસ લીન અને ટીમ પેનેનો સમાવેશ કરવામાં આવ્યો છે. ઓસ્ટ્રેલિયન ક્રિકેટ ટીમના કેપ્ટન સ્ટિવ સ્મિથે મેક્સવેલને તેના દેખાવમાં સુધારો કરવા માટે કહ્યું છે. વર્ષ ૨૦૧૯માં યોજાનાર વર્લ્ડકપમાં રાષ્ટ્રીય ટીમના તેને સામેલ કરી શકાય તે માટે ફોર્મ મેળવી લેવા કહેવામાં આવ્યું છે. મેક્સવેલની જગ્યાએ વનડે ટીમમાં ટ્વેન્ટી ક્રિકેટ ટીમના ખેલાડી ક્રિસ લિનનો સમાવેશ કરાયો છે. જો કે, તમામ લોકો વાકેફ છે કે, મેક્સવેલ ફિટનેસને લઇને પણ પરેશાન થયેલો છે. મેક્સવેલને હજુ વધારે સુધારો કરવાની જરૂર છે. મેક્સવેલ ખુબ સારો પ્લેયર હોવાની કબૂલાત સ્મિથે પણ કરી છે.